ตลาดหุ้นเอเชียเขียวสลับแดง รับข่าวสหรัฐ-จีนลงนามข้อตกลงการค้าเฟสแรกฉลุย
ตลาดหุ้นเอเชียเขียวสลับแดง รับข่าวสหรัฐ-จีนลงนามข้อตกลงการค้าเฟสแรกฉลุย
ตลาดหุ้นเอเชียเขียวสลับแดง รับข่าวสหรัฐ-จีนลงนามข้อตกลงการค้าเฟสแรกฉลุย
16 ม.ค. 2563

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ หลังจากสหรัฐและจีนลงนามในข้อตกลงการค้าเฟสแรกอย่างเป็นทางการ โดยข้อตกลงระบุว่าจีนจะสั่งซื้อสินค้าและบริการจากสหรัฐเพิ่มขึ้น ขณะที่สหรัฐตกลงที่จะปรับลดภาษีสินค้านำเข้าจากจีน
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 23,960.20 จุด เพิ่มขึ้น 43.62 จุด, +0.18%
ดัชนี SSE Composite ตลาดหุ้นจีนเปิดวันนี้ที่ 3,095.73 จุด เพิ่มขึ้น 5.69 จุด, +0.18%
ดัชนี HSI ตลาดหุ้นฮ่องกงเปิดวันนี้ที่ 28,806.12 จุด เพิ่มขึ้น 32.53 จุด, +0.11%
ดัชนี TAIEX ตลาดหุ้นไต้หวันเปิดวันนี้ที่ 12,006.08 จุด ลดลง 85.80 จุด, -0.71%
ดัชนี KOSPI ตลาดหุ้นเกาหลีใต้เปิดวันนี้ที่ 2,231.93 จุด เพิ่มขึ้น 0.95 จุด, +0.04%
ดัชนี FTSE STI ตลาดหุ้นสิงคโปร์เปิดวันนี้ที่ 3,256.83 จุด ลดลง 0.15 จุด, -0.00%
ดัชนี FBMKLCI ตลาดหุ้นมาเลเซียเปิดวันนี้ที่ 1,582.12 จุด ลดลง 3.02 จุด, -0.19%
ดัชนี PSE Composite ตลาดหุ้นฟิลิปปินส์เปิดวันนี้ที่ 7,674.48 จุด เพิ่มขึ้น 10.08 จุด, +0.13%
ด้านสหรัฐและจีนได้ลงนามในข้อตกลงการค้าเฟสแรกเมื่อวานนี้ โดยข้อตกลงระบุว่า สหรัฐจะปรับลดภาษีลงครึ่งหนึ่งจากอัตรา 15% ที่เรียกเก็บจากสินค้านำเข้าจากจีนวงเงิน 1.2 แสนล้านดอลลาร์ และชะลอการเก็บภาษีเพิ่มเติมเพื่อแลกกับการที่จีนให้คำมั่นสัญญาในการปฏิรูปโครงสร้าง รวมทั้งซื้อสินค้าและบริการจากสหรัฐเพิ่มขึ้นอีก 2 แสนล้านดอลลาร์ในช่วงเวลา 2 ปีข้างหน้า โดยสหรัฐคาดว่า การดำเนินการดังกล่าวของจีนจะช่วยให้ยอดขาดดุลการค้าของสหรัฐปรับตัวลดลง
ขณะที่จีนได้ให้คำมั่นว่าจะเพิ่มมาตรการปกป้องทรัพย์สินทางปัญญา และเปิดเสรีการบริการด้านการเงิน ขณะเดียวกันก็ให้คำมั่นว่าจะปรับปรุงแก้ไขเพื่อยุติข้อกล่าวหาที่ว่า จีนบังคับให้บริษัทสหรัฐถ่ายโอนเทคโนโลยีให้แก่บริษัทจีนและบิดเบือนค่าเงินเพื่อหวังผลประโยชน์ด้านการส่งออก